stanford-oval/wikipedia huggingface dataset:
קורנליס סניידרס

| --- | --- |

קורנליס סניידרס
 לידה:  29 בספטמבר 1852 נווה-טונגה, הולנד הולנד
 פטירה:  26 במאי 1939 (בגיל 86) הילברסום, הולנד הולנד
 מדינה:  ממלכת ארצות השפלה 
 השכלה:  Koninklijke Militaire Academie 
 השתייכות:   צבא הולנד
 תקופת הפעילות:  1869–1918 (כ־49 שנים)
 דרגה:   גנרל
 תפקידים בשירות
 המפקד העליון של הכוחות המזוינים
 עיטורים
 אביר במסדר הצבאי של וילם, דרגה 4 (12 בנובמבר 1875)  Knight Officer of the Order of the Crown (Romania) (1 בפברואר 1886)  אביר במסדר סנט מוריס ולזרוס (27 בינואר 1886)  מפקד במסדר אולב הקדוש (22 בינואר 1907)  מפקד במסדר החרב (22 בינואר 1907)  מסדר העיט האדום, דרגה 1 (16 בנובמבר 1911)  Prince Maurits Medal (1936)  Aceh Medal (17 במרץ 1877)  אביר הצלב הגדול של האריה ההולנדי (13 בנובמבר 1919)  Officers' Cross (6 בדצמבר 1887)  קצין גבוה במסדר אורנז'-נסאו (10 במרץ 1914)  Expedition Cross with clasp Atjeh 1873–1874 (17 במרץ 1877)  הצלב הגדול של אות הכתר הבלגי (31 במאי 1923) 
 
קורנליס יעקובוס סניידרס (בהולנדית: Cornelis Jacobus Snijders;‏ 29 בספטמבר 1852 – 26 במאי 1939) היה גנרל הולנדי אשר שימש כמפקד העליון (מקביל לרמטכ"ל) של הכוחות המזוינים של הולנד במהלך מלחמת העולם הראשונה.
ביוגרפיה

סניידרס נולד בנווה-טונגה ב-29 בספטמבר 1852. ב-1869 התגייס לחיל ההנדסה של צבא הולנד ולמד באקדמיה הצבאית המלכותית בברדה. ב-1873 נשלח לאיי הודו המזרחיים ההולנדיים וב-1875 חזר להולנד והחל לשרת בחיל ההנדסה ההולנדי. ב-1876 הועבר לשמש כמורה באקדמיה הצבאית המלכותית עד 1880. בשנים הבאות פיקח על בניית מצודות החוף של הולנד. בין השנים 1887–1894 שימש כראש תחום ההנדסה באקדמיה המלכותית. ב-1906 מונה סניידרס לסגן ראש המטה הכללי. ב-1910 מונה לראש המטה הכללי. ב-31 ביולי 1914, לנוכח מלחמת העולם הראשונה שנערכה על גבולות הולנד, מונה סניידרס למפקד העליון של כל הכוחות המזוינים ההולנדיים. בניגוד לעמדתם של כמה פוליטיקאים הולנדים שרצו להצטרף למלחמה לצד מדינות ההסכמה, סניידרס נקט במדיניות עיקשת של נייטרליות. בשלב מסוים הוא אף הצהיר שיעדיף להצטרף למלחמה לצד מעצמות המרכז מאשר לצד מדינות ההסכמה. ראש הממשלה פיטר קורט ואן דר לינדן החליט לפטר את סניידרס, אולם המלכה וילהלמינה סרבה לאשר את הפיטורים. באווירה המתוחה ששררה בהולנד באותה תקופה, נעשה ניסיון להפיכה סוציאליסטית שנודע בכינוי "השבוע האדום". ב-9 בנובמבר 1918 פרש סניידרס מהצבא והוחלף בתפקידו בידי וילם פופ.
ב-1933 הצטרף למפלגת הברית לשיקום לאומי ונבחר מטעמה לחבר בבית הנבחרים של הולנד. עם זאת זמן קצר לאחר מכן הוא פרש מהפוליטיקה וב-26 במאי 1939 נפטר בהילברסום ונקבר בהאג.
קטגוריה (מתמטיקה)

ערך זה עוסק בקטגוריה השייכת למתמטיקה. אם התכוונתם לקטגוריה השייכת לפילוסופיה, ראו .
במתמטיקה, קטגוריה היא מערכת מתמטית כללית ביותר, המאפשרת לנסח באופן פורמלי תכונות של אובייקטים מופשטים, ותהליכים המשמרים את המבנה של אובייקטים אלו. קטגוריות מופיעות בכל אחד מענפי המתמטיקה והן מהוות דרך מרכזית לאחד את ענפי המתמטיקה השונים תחת מסגרת כוללת. העיסוק בקטגוריות כאובייקטים בפני עצמן נקרא "תורת הקטגוריות".
הגדרה פורמלית

קטגוריה  {\mathcal {C}} מורכבת מהמידע הבא:
מחלקה  {\mbox{Ob}}({\mathcal {C}}) של עצמים (או אובייקטים)
לכל זוג אובייקטים  a,b\in {\mbox{Ob}}({\mathcal {C}}) משויכת קבוצה  {\mbox{Hom}}(a,b)\, (מסומנת לעיתים  {\mbox{Mor}}(a,b)) הנקראת קבוצת המורפיזמים מ- a ל- b. מורפיזם  f\in {\mbox{Hom}}(a,b) מסומן בדרך כלל על ידי  f\colon a\rightarrow b.
לכל שלושה אובייקטים a,b ו- c , קיים אופרטור בינארי {\mbox{Hom}}(a,b)\times {\mbox{Hom}}(b,c)\rightarrow {\mbox{Hom}}(a,c) הנקרא הרכבת מורפיזמים . הרכבת המורפיזמים f\colon a\rightarrow b ו- g\colon b\rightarrow c מסומנת על ידי \,g\circ f או פשוט gf\, , כך שמתקיימות האקסיומות הבאות:
(אסוציאטיביות) אם  f\colon a\to b,g\colon b\to c ו-  h\colon c\to d אז מתקיים  h\circ (g\circ f)=(h\circ g)\circ f, וגם
(קיום יחידה) לכל אובייקט  x, קיים מורפיזם יחיד  1_{x}\colon x\to x המכונה מורפיזם היחידה של  x, כך שעבור כל מורפיזם  f\colon a\to b מתקיים:  1_{b}\circ f=f=f\circ 1_{a}.
קטגוריה נקראת קטגוריה קטנה אם המחלקה  {\mbox{Ob}}({\mathcal {C}}) היא קבוצה.
לעיתים מכונים המורפיזמים של קטגוריה בשם חיצים.
דוגמאות

קטגורית הקבוצות Set. מחלקת האובייקטים היא מחלקת כל הקבוצות. בהינתן שתי קבוצות  a,b הקבוצה  {\mbox{Hom}}(a,b) היא קבוצת כל הפונקציות מ- a ל- b. הרכבת מורפיזמים היא הרכבת פונקציות.
קטגורית החבורות Grp. מחלקת האובייקטים היא מחלקת כל החבורות. הקבוצה  {\mbox{Hom}}(a,b) היא קבוצת כל ההומומורפיזמים מ- a ל- b.
קטגורית החבורות האבליות Ab. מחלקת האובייקטים היא מחלקת כל החבורות האבליות, והמורפיזמים הם הומומורפיזמים של חבורות אבליות.
הקטגוריה Top. מחלקת האובייקטים היא מחלקת כל המרחבים הטופולוגיים. המורפיזמים הם פונקציות רציפות בין מרחבים טופולוגיים.
קטגורית החוגים Ring, עם ההומומורפיזמים של חוגים בתור מורפיזמים.
קטגוריה של חוגים, כאשר המורפיזמים מ- A ל- B הם הבימודולים מעל  (A,B), והרכבת מורפיזמים היא המכפלה הטנזורית מעל האובייקט המשותף. בדוגמה זו, שלא כרגיל, המורפיזמים אינם פונקציות.
סוגי מורפיזמים

מורפיזם  f:a\rightarrow b נקרא:
מונומורפיזם אם לכל אובייקט x ולכל זוג מורפיזמים  g_{1},g_{2}\colon x\rightarrow a, אם מתקיים  f\circ g_{1}=f\circ g_{2} אז  g_{1}=g_{2}.
אפימורפיזם אם לכל אובייקט x ולכל זוג מורפיזמים  g_{1},g_{2}\colon b\rightarrow x, אם מתקיים  g_{1}\circ f=g_{2}\circ f אז  g_{1}=g_{2}.
איזומורפיזם אם קיים לו מורפיזם הופכי. במילים אחרות, אם קיים מורפיזם  g\colon b\rightarrow a כך ש  f\circ g=1_{b} ו- g\circ f=1_{a}.
לדוגמה, בקטגוריית החבורות, מונומורפיזם הוא בדיוק הומומורפיזם חד-חד-ערכי. אפימורפיזם הוא בדיוק הומומורפיזם על.
סוגי אובייקטים > אובייקט אפס

אובייקט  a\in {\mbox{Ob}}(C) נקרא:
אובייקט התחלתי (initial) אם לכל אובייקט  x\in {\mbox{Ob}}(C) קיים בדיוק מורפיזם אחד  f\colon a\rightarrow x.
אובייקט סופי (terminal) אם לכל אובייקט  x\in {\mbox{Ob}}(C) קיים בדיוק מורפיזם אחד  f\colon x\rightarrow a.
אובייקט אפס אם הוא גם התחלתי וגם סופי.
לדוגמה, בקטגוריית הקבוצות, הקבוצה הריקה היא אובייקט התחלתי, בעוד כל יחידון (קבוצה בעלת איבר אחד, לא להתבלבל עם מונואיד) היא אובייקט סופי.
בקטגוריית החבורות, כל חבורה טריוויאלית היא אובייקט אפס. ראוי להדגיש שאף שכל שתי חבורות טריוויאליות הן איזומורפיות, בקטגוריית החבורות ישנן אינסוף חבורות טריוויאליות שונות, האיזומורפיות זו לזו.
קטגוריות בתורת ההצגות

לקטגוריות יש תפקיד מרכזי בתורת ההצגות, בעיקר של חוגים על ידי המודולים שלהם. בין הטיפוסים העיקריים של קטגוריות שמתקבלות באופן הזה:
קטגוריה פרה-אדיטיבית: קטגוריה שבה מוגדר (קטגורית) הסכום הישר של כל שני אובייקטים.
קטגוריה אדיטיבית: קטגוריה שבה מוגדר סכום ישר, יש איבר אפס, והמורפיזמים בין שני אובייקטים מהווים חבורה אבלית.
קטגוריה פסאודו-אבלית: קטגוריה אדיטיבית שבה כל מורפיזם אידמפוטנטי משרה פיצול של האובייקט. (כזוהי למשל קטגוריית המודולים הפרויקטיביים מעל חוג כלשהו; או קטגוריית המודולים הפרויקטיביים הנוצרים סופית).
קטגוריה אבלית: קטגוריה פסאודו-אבלית שבה לכל מורפיזם יש גרעין וקו-גרעין. (לדוגמה, קטגוריית המרחבים הווקטוריים מממד זוגי היא אבלית). הקטגוריה של מודולים פרויקטיביים נוצרים סופית מעל  R היא אבלית אם ורק אם  R פשוט למחצה.
קטגוריית גרותנדיק, שהיא סוג מיוחד של קטגוריה אבלית. קטגוריית המודולים מעל חוג נתון היא קטגוריית גרותנדיק, וכל קטגוריית גרותנדיק משוכנת בקטגוריית המודולים מעל חוג כלשהו.
ראו גם

תמונה (תורת הקטגוריות)
קליין לאוטרארהורן

| --- | --- |

הלאוטרארהורן (במרכז והקליין לאוטרארהורן (במרכז מימין) במבט מכיוון מערב
 מידע כללי
 גובה:  3,737
 מדינה:  שווייץ 
 מיקום:  קנטון ברן, שווייץ
 רכס הרים:  האלפים הברניים
 אורך הרכס:  100 קילומטר
 קואורדינטות:  46°34′44.2″N 8°8′21.3″E﻿ / ﻿46.578944°N 8.139250°E﻿ / 46.578944; 8.139250
  (למפת שווייץ מוגדלת) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.קליין לאוטרארהורן(למפת שווייץ רגילה) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.קליין לאוטרארהורן(למפת ברן רגילה) ברן ביל/ביין תון בורגדורף לנגנטל שפיץקליין לאוטרארהורן(למפת ברן מוגדלת) ברן ביל/ביין תון בורגדורף לנגנטל שפיץקליין לאוטרארהורן
 
קליין לאוטרארהורן (בגרמנית Klein Lauteraarhorn) הוא הר ברכס האלפים הברניים המתנשא לגובה 3,737 מטר מעל פני הים, בקנטון ברן בשווייץ.
גאוגרפיה

ההר נמצא במזרח הרכס המרכזי של האלפים הברניים ברכס החוצה את הרכס המרכזי לרוחבו המתחיל בהר מטנברג שמעל העיירה גרינדלוולד וממשיך דרך ההרים קליין שרקהורן, שרקהורן, לאוטרארהורן, קליין לאוטרארהורן והוגיהורן ועד להר הלאוטראר רוטהורנר, שם מסתיים הרכס מעל קרחון פינסטראר.
הקליין לאוטרארהורן יחד עם ההוגיהורן והלאוטראר רוטהורנר מפרידים גם בין קרחון פינסטראר וקרחון סטראלג (Strahlegg Glacier) המהווים יחד עם קרחון לאוטראר את קרחון אונטראר.
קליינס שרקהורן

| --- | --- |

קליינס שרקהורן ובקתת גלקשטיין
 מידע כללי
 גובה:  3,495 מ' 
 מדינה:  שווייץ 
 מיקום:  שווייץ ברן, שווייץ
 רכס הרים:  האלפים הברניים
 אורך הרכס:  100 קילומטר
 קואורדינטות:  46°36′6″N 8°6′8.6″E﻿ / ﻿46.60167°N 8.102389°E﻿ / 46.60167; 8.102389
  (למפת שווייץ מוגדלת) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.קליינס שרקהורן(למפת שווייץ רגילה) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.קליינס שרקהורן(למפת ברן רגילה) ברן ביל/ביין תון בורגדורף לנגנטל שפיץקליינס שרקהורן(למפת ברן מוגדלת) ברן ביל/ביין תון בורגדורף לנגנטל שפיץקליינס שרקהורן
 
קליינס שרקהורן (Kleines Schreckhorn) הוא הר ברכס האלפים הברניים המתנשא לגובה של 3,494 מטר מעל פני הים, וממוקם בקנטון ברן בשווייץ.
גאוגרפיה

ההר שוכן מדרום לעיירה גרינדלוולד בין העמקים של קרחון גרינדלוולד התחתון וקרחון גרינדלוולד העליון ברכס החוצה את הרכס המרכזי לרוחבו המתחיל בהר מטנברג וממשיך בהרים קליינס שרקהורן, שרקהורן, לאוטרארהורן, קליין לאוטרארהורן והוגיהורן ועד להר הלאוטראר רוטהורנר, שם מסתיים הרכס בקרחון פינסטראר.
קוסקוס נמרי ביאק

| קוסקוס נמרי ביאק> מצב שימור |
| --- | --- |
 מצב שימור: סכנת הכחדה חמורה סכנת הכחדה חמורה (CR) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: קנגוראים
תת־סדרה:: דמויי-קוסקוס
משפחה:: קוסקוסיים
סוג:: קוסקוס נמרי
מין:: קוסקוס נמרי ביאק
שם מדעי
 Spilocuscus wilsoni ‏הלגן ופלנרי, 2004
תחום תפוצה


קוסקוס נמרי ביאק או קוסקוס נמרי כחול-עין (שם מדעי: Spilocuscus wilsoni), הוא מין כיסאי נדיר דמוי קוף קטן בסוג קוסקוס נמרי שאנדמי לאיי סכאוטן (או איי ביאק) בצפון גינאה החדשה. אף שדגימות של מין נאספו כבר כבר בשנת 1906 ו-1955, הוא תואר מדעית לראשונה רק בשנת 2004 על ידי הזואולוגים טים פלנרי (אנ') האוסטרלי וכריסטופר הלגן (גר') האמריקני. משמעות שמו המדעי היא "קוסקוס הכתמים של וילסון" על שם זואולוג ממכון סמית'סוניאן. הקוסקוס הביאקי הוא כנראה המין הקטן ביותר בסוגו, ואחד הכיסאים הנדירים והמאוימים בעולם.
תיאור

קוסקוס נמרי ביאק הוא ככל הנראה המין הקטן בסוגו או זהה לכל היותר בגודלו לקוסקוס נמרי אדמירלתי; מבנה גופו קומפקטי ודק, ראשו דמוי הקוף עגול ורחב (אך פחות נפוח מקרוביו) ואוזניו הזעירות כמעט שאינן נראות. המלתעות והטוחנות שלו גדולות יחסית לגולגולת הקטנה. חוטמו החרוטי של הקוסקוס קטן וקצר, ועיניו בינוניות בולטות. מין זה נודע בצבע הייחודי של עיניו שנע בין כחול לטורקיז ומאפשר לזהותו בקלות מבין הקוסקוסים המנומרים האחרים שלהם עיניים חומות או אדמדמות.
הזנב ארוך, שרירי וגמיש ומשמש את הקוסקוס בתור רגל חמישית עקב יכולת הלפיתה החזקה שלו; חציו הראשון פרוותי וחציו השני חשוף. בדומה למינים אחרים בסוגו, לכפות היד והרגל יש כריות הצמדה וטפרים מעוקלים שמסייעים לו בטיפוס. קוסקוס ביאק בוגר טרם נמדד; מידות הגוף המשוערות של המין הן כלדלהלן: אורך ראש וגוף 33–48 סנטימטרים, אורך זנב 28–33 סנטימטרים, ומשקל 2.1-1.2 קילוגרם.
הפרווה של קוסקוס ביאק עדינה ורכה למגע. צבעה הכללי משתנה בין שתי צורות עיקריות: הלבנה בוהקת והמנומרת. הצורה הלבנה דומה מאוד לצורה הלבנה של הקוסקוס הנמרי המצוי בצפון גינאה החדשה, אך בעוד שאצל הקוסקוס המצוי היא נפוצה בעיקר אצל נקבות, אצל קוסקוס ביאק היא מוגבלת לזכרים. הצורה המנומרת מתאפיינת בצבע גוף כללי של קרם-שמנת, אשר שזור בחברבורות ובכתמים צפופים בגוון ייחודי של חום דהוי (שילוב של שיער בז' ואפור כסוף). הבטן, החזה והגרון בצבע לבן בוהק או שמנת. הראש בצבע בז' בהיר עם לחיים וסנטר לבנים, והוא מתכהה מעט בין העיניים וסביב האף (למעט מקרים שבהם הוא חשוף). צבעי הגוף של נקבה בוגרת אינם ידועים. הן בצורה הלבנה והן בצורה המנומרת, חלקי הגוף החשופים דוגמת הפנים, הכפות וקצה הזנב בצבע ורוד.
תפוצה וביולוגיה

קוסקוס ביאק אנדמי לאיי סכאוטן (או איי ביאק) בהם הוא מצוי בביאק (1,746 קילומטרים רבועים) וסופיורי (659 קילומטרים רבועים), בעוד שהאיים האחרים (דוגמת יאפן ונומפור) מאוכלסים על ידי קוסקוס נמרי מצוי; קבוצת האיים הזאת נמצאת במפרץ סנדרוואזיה שבמזרח אינדונזיה - צפונית לגינאה החדשה. בית הגידול של הקוסקוס שוכן ביער גשם טרופי ולח בשפלה או בחוף בביאק, ועל מדרונות הררים נמוכים בסופיורי.
מעט מאוד ידוע על אורח חייו של קוסקוס ביאק; הוא פעיל הן ביום והן בלילה, וניזון בעיקר מפירות (כ-75% מהתזונה), לצד כמויות קטנות יותר של עלים, פרחים ונבטים. הקוסקוסית ממליטה גור יחיד לאחר תקופת היריון קצרה, והוא מבלה בכיס שלה מספר חודשים בטרם עובר לרכב על גבה עד לגמילה המוחלטת.
מצב

קוסקוס ביאק מסווג על ידי הרשימה האדומה של IUCN במצב השימור סכנת הכחדה חמורה (CR), בגלל ירידה מתמשכת בגודל האוכלוסייה שמגיעה ככל הנראה לשיעור של 80% עד העשור השני של המאה ה-21.
האיומים העיקריים המרחפים על הקוסקוס הם כריתה מסיבית של יערות באי ביאק בשילוב עם ציד אינטנסיבי למזון ולכידה בתור חיית מחמד על ידי תושבי האי. האי סופיורי הוא אזור מוגן והיערות ההרריים שבו פחות מושפעים מפעילות אנושית. נדרשים מחקרים נוספים אודות טווח התפוצה, הביולוגיה והאיומים המרחפים על המין.
אין מידע על אומדן האוכלוסייה וסביר להניח שהוא עומד על מאות בודדות או פחות. חמשת הסקרים האחרונים שנערכו באי ביאק הצליחו למצוא קוסקוסים רק בשבייה.
לקריאה נוספת

Helgen, Kristofer M., and Timothy F. Flannery. "Notes on the phalangerid marsupial genus Spilocuscus, with description of a new species from Papua." Journal of Mammalogy 85.5 (2004): 825-833.
Kunda, Rony Marsyal, et al. "Study of genetic marker of Cuscuses (Marsupialia: Phalangerida) from Maluku and Papua based on Cytochrome b gene sequence." Pak. J. Biol. Sci 19.3 (2016): 122-135.
הערות שוליים

↑  קוסקוס נמרי ביאק באתר הרשימה האדומה של IUCN
קאמיל

| --- | --- |
כרזת הסרט
כרזת הסרט
 מבוסס על:  הגברת עם הקמליות של אלכסנדר דיומא הבן
 בימוי:  ג'ורג' קיוקור
 הופק בידי:  אירווינג תלברג
 תסריט:  ג'יימס הילטון, זואי אקינס, פרנסס מריון
 עריכה:  מרגרט בות'
 שחקנים ראשיים:  גרטה גרבו רוברט טיילור ליונל ברימור
 מוזיקה:  הרברט סטוטהרט
 צילום:  ויליאם דניאלס
 מדינה:  ארצות הברית ארצות הברית
 חברת הפקה:  מטרו גולדווין מאייר, האחים וורנר 
 חברה מפיצה:  מטרו גולדווין מאייר
 שיטת הפצה:  וידאו על פי דרישה 
 הקרנת בכורה:  12 בדצמבר 1936
 משך הקרנה:  97 דקות
 שפת הסרט:  אנגלית
 סוגה:  סרט רומנטי, סרט המבוסס על יצירה ספרותית, סרט דרמה 
 תקציב:  1,486,000 דולר
 הכנסות:  2,842,000 דולר
 הכנסות באתר מוג'ו:   camille
 פרסים:  מועצת ביקורת הקולנוע האמריקנית: עשרת הסרטים הטובים ביותר 
 דף הסרט ב־IMDb
 
קאמיל (באנגלית: Camille) הוא סרט דרמה רומנטית אמריקאי משנת 1936 בבימויו של ג'ורג' קיוקור עם גרטה גרבו ורוברט טיילור בתפקידים הראשיים.
התסריט מבוסס על הרומן הגברת עם הקמליות של אלכסנדר דיומא הבן (1848) שמבוסס על דמות אמיתית - מרי דיופלסי (אנ'), שהייתה הקורטיזנה שלו. בספר ובסרט היא נקראת מרגריט גוטייה וכונתה "הגברת עם הקמליות" ("קאמיל") כי אהבה להתקשט בפרחי קמליה (אנ').
גרטה גרבו הייתה מועמדת לפרס אוסקר לשחקנית הטובה ביותר. הסרט זכה להערכה ולהצלחה מסחרית. בפסקול מושמעת לעיתים קרובות מנגינה האריה האחרונה של מרגריט מתוך האופרה לה טרוויאטה של ג'וזפה ורדי.
תקציר העלילה

פריז 1847, המעמד החברתי העליון מבלה את זמנו בביקורים בתיאטרון, אופרה, מסיבות ומשחקי קלפים. בכל האירועים האלה נמצאות קוריטיזונות שחיות על כספיהם של הגברים העשירים שמממנים להן את הוצאותיהן הגדולות על בגדים, תכשיטים ודירות תמורת אירוח ומתן שירותי מין באופן דיסקרטי.
אחת מהן היא מרגריט גוטייה (גרטה גרבו). היא מגיעה לתיאטרון עם ידידתה המבוגרת מאדאם פרודנס דיברנואה (לורה הופ קרוס). בתאים יושבים אנשים עשירים עם הקורטיזונות שלהן. פרודנס רוצה לשדך בין מרגריט לברון דה ורוויל (הנרי דניאל). במקרה מגיע לתאה ארמן דובאל (רוברט טיילור) שהיא חושבת אותו לברון. מתפתחת ביניהם שיחה נעימה והוא מוצא חן בעיניה עד שמגיע הברון האמיתי.
מרגריט ששקועה החובות בגלל הוצאותיה הגדולות, מעדיפה את הברון על ארמן אך ממשיכה להיפגש איתו. היא סובלת משחפת שגורמת לה לחולשה ושיעול. הברון רוצה לצרף אותה לטיול ברוסיה אך היא מסרבת. ארמן מציע לה להתארח בבית משפחתו בכפר, להכיר את משפחתו ולהתחזק. היא מסכימה ומנתקת את קשריה עם הברון שיש לו אחוזה ליד בית משפחתו של ארמן.
אביו של ארמן (ליונל ברימור), נפגש איתה ומבקש ממנה לעזוב את בנו כי מוצאה ועיסוקה הקודם יהרסו את עתידו. היא נענית לו ומודיעה זאת לארמן אך לא מגלה לו את שיחתה עם אביו.
מרגריט הולכת לאחוזת הברון שמוכן לקבלה בחזרה. כעבור זמן, במועדון הימורים עשיר מגיע הברון ומרגריט למשחק קלפים. בין המשחקים נמצא גם ארמן שמנצח את הברון וגורף את הקופה. ארמן נפגש עם מרגריט ובאמצע השיחה מגיע הברון. הם מחליפים משפטים מעליבים ולבסוף מזמין אותו ארמן לדו-קרב אקדחים ופוצע אותו.
מרגריט חוזרת לפריז מותשת ומטפלים בה המשרתת הקבועה שלה ננין (ג'סי ראלף) וחברו של ארמן, גסטון (רקס או'מלי). על סף חייה מגיע לחדרה ארמן והיא גוססת ומתה בזרועותיו.
צוות השחקנים

| שם השחקן/ית | שם הדמות | הערות |
| --- | --- | --- |
| גרטה גרבו | מרגריט גוטייה | קורטיזנה |
| רוברט טיילור | ארמן דובאל | מחזר של מרגריט |
| ליונל ברימור | מר דובאל | אביו של ארמן |
| הנרי דניאל | ברון דה ורוויל | פטרון של מרגריט |
| רקס או'מלי | גסטון | חבר של ארמן |
| לורה הופ קרוס | מאדאם דיברנואה | קורטיזנה |
| ג'סי ראלף | ננין | המשרתת של מרגריט |
קאמיל בלטאזאר

| --- | --- |
אין תמונה חופשית
 לידה:  25 באוגוסט 1902 פוקשאן, רומניה 
 פטירה:  27 באפריל 1977 (בגיל 74) בוקרשט, הרפובליקה הסוציאליסטית של רומניה 
 שם לידה:  לאופולד גולדשטיין 
 מדינה:  רומניה 
 שפות היצירה:  רומנית 
 
קאמיל בלטאזאר (ברומנית: Camil Baltazar‏; 7 בספטמבר 1902 – 27 באפריל 1977) היה משורר ומתרגם יהודי-רומני שכתב בשפה הרומנית.
ביוגרפיה

בלטאזאר נולד בפוקשאן בשם לאופולד גולדשטיין או לֵיבו גולדנשטיין. הוא טיפח את החרוז המסורתי ואת השירה האינטימית בתקופה שבין מלחמות העולם. הוא עסק גם בתרגום מגרמנית ומאנגלית לרומנית. בעיקר תרגם יצירות של אריך מריה רמרק, פרל בק, היינריך מאן ותומאס מאן.
למרות שפרסם שמונה ספרי שירים בתקופה שבין 1947-1976, הוא נדחק בהדרגה לקרן זווית.
בנובמבר 1942 נכלל ברשימת הסופרים היהודים שנאסרו לפרסום ברומניה תחת משטר אנטונסקו.
מיצירותיו

1923 - Vecernii, "ערביות" (מתפילת ערבית)
1923 - Flaute de mătase, "חלילי משי"
1925 - Reculegeri în nemurirea ta, "התייחדויות עם אלמותך"
1926 - Biblice, "תנ"כיות"
1927 - Strigări trupeşti lângă glesne, "קריאות הגוף ליד הקרסוליים"
1929 - Cina cea de taină, "הסעודה האחרונה"
1931 - Poeme vechi şi noi, "פואמות ישנות וחדשות"
1937 - Întoarcerea poetului la uneltele sale, "שיבת המשורר לכליו"
1939 - Tărâm transparent, "מחוז שקוף"
קאמיינסק

| --- | --- |
סמל קאמיינסקסמל קאמיינסק

כנסייה בעיירה
 מדינה:  פולין פולין
 פרובינציה:  לודז' (פרובינציה) לודז'
 מחוז:  ראדומסק
 שטח:  11.99 קמ"ר
 אוכלוסייה:  ‏
  ‑ בעיירה:  2,679 (31 במרץ 2021)
 קואורדינטות:  51°12′N 19°30′E﻿ / ﻿51.200°N 19.500°E﻿ / 51.200; 19.500
 אזור זמן:  UTC+1
 http://www.kamiensk.com.pl
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיקאמיינסק(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיקאמיינסק(למפת פרובינציית לודז' רגילה) לודז' פיוטרקוב טריבונלסקי  פביאניצה טומשוב מזובייצקי  אופולה שוויינטוקז'יסקיה פולין גדול קוי.-פומ. שלזיה מזוביהקאמיינסק(למפת פרובינציית לודז' מוגדלת) לודז' פיוטרקוב טריבונלסקי  פביאניצה טומשוב מזובייצקי  אופולה שוויינטוקז'יסקיה פולין גדול קויאוויה-פומרניה שלזיה מזוביהקאמיינסק  he tabBackground:;tabBorder:#aaa;defaultTab:0;
קאמיינסק (או קאמינסק; בפולנית: Kamieńsk) היא עיירה במחוז ראדומסק שבפרובינציית לודז' בפולין, בה התקיימה עד השואה קהילה יהודית גדולה.
תולדות היישוב

קאמיינסק נזכרת לראשונה במאה ה-13, ובשנת 1374 הוענקו לה זכויות עיר. בשנת 1870 נטלו הרוסים את מעמדה העירוני של קאמיינסק. זכויות אלה הושבו לקאמיינסק בשנת 1994.
יהודי קאמיינסק

יהודים ישבו בעיירה מהמאה ה-18, ומאמצע המאה ה-19 היו היהודים לרוב תושבי היישוב. עוד בתחילת המאה ה-19 קודש בעיירה בית עלמין יהודי ונבנה בה בית כנסת. בתחילת המאה ה-20 נמנו בעיירה 1,163 יהודים.
בין מלחמות העולם נמנו בעיירה 834 יהודים, למעלה משליש מתושביה, והתקיימה בה פעילות של אגודת ישראל. ביולי 1937 נערכו בעיירה פרעות אנטישמיות, בהן הוכו יהודים רבים.
עם פרוץ מלחמת העולם השנייה הופצצה העיירה קשות בידי הגרמנים, וכמחצית מיהודיה נמלטו ממנה. באוקטובר 1942 שולחו קרוב ל-600 היהודים שנותרו בעיירה, ובהם פליטים רבים, למחנה ההשמדה טרבלינקה.
מספר יהודים מהעיירה שהצליחו להימלט ליערות הסביבה הוסגרו ברובם המכריע לגרמנים בידי איכרי הסביבה. במקרה אחד, פולני שהבטיח לספק ל-12 בני משפחה יהודית מזון במחבוא שהכינו לעצמם במחצבה סמוכה לעיירה, בתמורה לכל רכושם, סתם עם אבן גולל את פתח המסתור, והביא לחנק המשפחה.
קנאביים

| קנאביים |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: ורדנאים
משפחה:: קנאביים
שם מדעי
 Cannabaceae ‏מרטינוב, 1820
קנאביים (שם מדעי: Cannabaceae) היא משפחה של עצים, שיחים ותת-שיחים מכוסי זרע. המשפחה קרובה בוטנית למשפחת התותיים והורדניים וכמו כן שאר המשפחות המצויות בסדרת הורדנאים. המשפחה נכללה בעבר בסדרת Urticales, אולם לפי החלוקה המקובלת כיום (APG II) היא שייכת לורדנאים.
במשפחה נכללים 11 סוגים וכ-170 מינים. שלושת הסוגים הבולטים הם:
קנאביס - הסוג כולל שלושה מינים - קנאביס סאטיבה (Cannabis sativa), קנאביס אינדיקה (Cannabis indica) וקנאביס רודראליס (Cannabis ruderalis). זהו צמח חד-שנתי דו-ביתי וחד מיני. המינים סאטיבה ואינדיקה מכילים את החומר הפסיכואקטיבי THC ומייצרים מהם את הסמים מריחואנה, חשיש ועוד. הקנאביס מוגדר במדינות רבות כסם שייצורו, מכירתו וצריכתו בלתי חוקיים.
לקנאביס סיבים חזקים במיוחד וניתן לגדלו בתנאים מינימליים כמעט בכל אקלים. הוא משמש לייצור מספר רב של מוצרים שונים כגון - שמן, חבלים, נייר, בדים, חומרי בנייה ואיטום, תוספי מזון ועוד. בשנים האחרונות פותחו כמה זנים המכילים כמות נמוכה במיוחד של THC שלא ניתן לייצר מהם סם. זנים אלה נקראים קנבוס או המפ ומותר לגדלם באיחוד האירופי ובקנדה. הקנבוס זהה לחלוטין במראהו לצמח הקנאביס סאטיבה.
כשותנית - צמח מטפס. קיימים שלושה סוגים, חמישה מינים ולמעלה מ-20 זנים. הכשותנית משמשת כמרכיב חשוב בייצור בירה.
מַיִשׁ (Celtis) - עץ. בסוג זה כמאה מינים. המין מיש דרומי גדל בר בצפון הארץ.
שדה קנבוס לשימוש תעשייתי בצרפת
צמח הכשותנית
מיש דרומי (Celtis australis)
קליין גרינהורן

| --- | --- |

הקליין גרינהורן (במרכז)
 מידע כללי
 גובה:  3,913 מטר
 מדינה:  שווייץ 
 מיקום:  קנטון ואלה ב שווייץ שווייץ
 רכס הרים:  האלפים הברניים
 אורך הרכס:  100 קילומטר
 קואורדינטות:  46°32′11.5″N 08°04′26.1″E﻿ / ﻿46.536528°N 8.073917°E﻿ / 46.536528; 8.073917
  (למפת שווייץ מוגדלת) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.קליין גרינהורן(למפת שווייץ רגילה) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.קליין גרינהורן(למפת ואלה רגילה) סיון מרטיני מונטה בריג-גליסקליין גרינהורן(למפת ואלה מוגדלת) סיון מרטיני מונטה בריג-גליסקליין גרינהורן
 
קליין גרינהורן (בגרמנית Klein Grünhorn) הוא הר ברכס האלפים הברניים המתנשא לגובה של 3,913 מטר מעל פני הים, וממוקם בקנטון ואלה בשווייץ.
גאוגרפיה

הקליין גרינהורן הוא חלק מהרכס המפריד בין הקרחונים אלטש ופישר באזור אתר המורשת העולמית יונגפראו-אלטש-ביטשהורן, וממוקם בו בין ההרים גרוס גרינהורן מדרום וההינטר פישרהורן מצפון.
קירה קירילובנה, הנסיכה הגדולה של רוסיה

קירה קירילובנה, הנסיכה הגדולה של רוסיה (ברוסית: Кира Кирилловна ‏9 במאי 1909 פריז - 8 בספטמבר 1967 טירת הוהנצולרן), הייתה בתו של קיריל ולדימירוביץ', הנסיך הגדול של רוסיה ואשתו של לואי פרדיננד, נסיך פרוסיה.